མགོན་པོ་དམར་པོ་དབང་གི་ཕྲིན་ལས་དབང་ཕྱུག་རླུང་ཞགས་ནོར་བུ་བསམ་འཕེལ་ལས༔ ཞི་བ་དང་ཚེ་བསྲིང་བའི་མན་ངག་བཞུགས་སོ༔ དཔལ་ཆེན་ཁྲོ་བོའི་རྒྱལ་པོ་རྟ་མཆོག་རོལ་
པ་ལ་ཕྱག་འཚལ་ལོ༔ ནད་གདོན་སྡིག་སྒྲིབ་ཞི་བ་དང་༔ ཚེ་རིང་བ་དང་༔ ཞི་རྒྱས་ཀྱི་ལས་ནི༔ དབང་ཕྱུག་ཆེན་པོ་དངོས་གྲུབ་ཀུན་གྱི་བདག་པོ་ཡིན་ཏེ་ཕྲིན་ལས་དགོས་དགུ་འགྲུབ༔ དཔེར་ན་ཡིད་བཞིན་ནོར་བུ་ལྟ་བུའོ༔ དེ་ཡང་ཤོག་བུ་ལ་སྨན་སྣ་ཚོགས་དང་
དུང་གི་ས༔ ཨོཾ་ཨཱཿཧཱུྃ་ཀ་བྷི་ར་ཀོ་བྷི་ར་ཧཱུྃ༔ ཨེ་མཉྫུ་ཀུགྷ་ཧཱུྃ༔ བཛྲ་ཨ་ཡུ་ཥེ་ཧཱུྃ་བྷཾ་ནྲྀ་ཛཿ༔ ཞི་བའི་ཤམ་བུ་ནི༔ ཞི་བ་ཤནྟིང་ཀུ་རུ་ཡེ་སྭཱ་ཧཱ༔ འདི་འཆང་བ་ལ་ནད་གདོན་སྡིག་སྒྲིབ་
ཐམས་ཅད་ཞི་བར་གྱུར་ཅིག༔ རྒྱས་པཽ་ལ༔ ཧཱུྃ་བྷུ་ནྲྀ་ཛཿའི་འཕྲོ༔ འདི་འཆང་བ་པཽ་ལ་ཚེ་རིང་བར་གྱུར་ཅིག༔ ཅེས་བྲིས་ལ་གསེར་རམ་དུང་ངམ་དངུལ་ལམ་ལྕགས་སམ་ར་གན་གྱི་རྡོ་རྗེ་རྩེ་དགུ་པའི་ནང་དུ་གཞུག༔
དེ་རྟེན་ནང་དུ་བསྩལ༔ ཡང་ན་རང་གི་ལུས་ལ་བཅངས༔ དེ་ཡིས་ཚེ་རིང་ནད་མེད་འགྱུར༔ དུས་མིན་འཆི་བ་བསྲུང་བར་འགྱུར་རོ༔ དང་པོ་སྒྲུབ་པ་ནི༔ རང་དང་རྟེན་དེ་ཉིད་དབ༵ང་ཕྱུག་ཆེན་པོ་སྐུ་མདོག་དཀར་ལ་དམར་བའི་
མདངས་ཆགས་པ༔ དབུ་སྐྲ་ཐོར་ཚུགས་ལ་ཟླ་བའི་རྒྱན་གྱིས་སྤྲས་པ༔ ཞི་འཛུམ་བརྗིད་པའི་ཉམས་ཅན༔ ལྷ་རྫས་ཀྱི་དར་དང་རིན་པོ་ཆེའི་རྒྱན་གྱིས་སྤྲས་པ༔ པདྨ་
173
অ

106
ལས་རབ་རྩལ་གྱི་གསུང་། གསར།
༈༙ དང་ཟླ་བའི་གདན་ལ་དོར་སྟབས་སུ་བཞུགས་པ༔ གཡས་མདའ་དར་དང་གཡོན་ཚེ་བུམ་བསྣམས་པ༔ ཡུམ་ཨུ་མ་དེ་ཝི་རྒྱན་དང་སྐུ་མདོག་ཕྱག་མཚན་ཡབ་དང་
འདྲ་བ༔ འཁོར་གྱི་མཁའ་འགྲོའི་སྡེ་བཞི་ཐམས་ཅད་ཀྱང་སྐུ་མདོག་དཀར་ལ་ཅུང་ཟད་དམར་བའི་ཉམས་ཅན༔ གཡས་མདའ་དར་དང་གཡོན་ཚེ་བུམ་བསྣམས་པ༔
གཙོ་བོའི་ཐུགས་ཀར་ཟླ་བའི་དབུས་སུ་ཨཾ་དམར་པོའི་ཐ་མར་ཞི་བ་ལ་སྔགས་ཕྲེང་དཀར་པོ་དང་༔ ཚེ་བསྲིང་བ་ལ༔ སྔགས་ཕྲེང་སེར་པོ་གསེར་གྱི་མདོག་ཅན༔ དེ་
ལས་འོད་ཟེར་དཀར་པོ་འཕྲོས་པས་ནད་གདོན་སྡིག་སྒྲིབ་ཐམས་ཅད་མུན་ཁུང་དུ་ཟླ་འོད་ཤར་བ་ལྟ་བུ་བསམ་ལ༔ ཞི་བར་གྱུར་ཅིག་སྔགས་ཤམ་ཅན་བཟླས་པ་ནི་ཞི་བའོ༔ ས་བོན་དང་ཚེའི་སྔགས་
ཕྲེང་ཤམ་བུ་དང་བཅས་པ་ལས་འོད་དམར་པོ་སེར་པོ་འཕྲོས་ནམ་མཁས་གར་ཁྱབ་ཁྱབ༔ འཁོར་འདས་ཀྱི་ཚེ་བཅུད་ཐམས་ཅད་འོད་ཟེར་ལྔ་ལྡན་དང་༔ སྐུ་དང་ཡིག་འབྲུའི་རྣམ་པར་སླར་བསྡུས༌ཏེ་མདུན་བསྐྱེད་རྡོ་རྗེ་ལྷར་བསྐྱེད་པ་ལ་བསྟིམ༔ ཞི་བ་དང་ཚེ་བསྲིང་བའི་
སྔགས་ཤམ་ཅན་གང་འདོད་བསྒྲུབ་པར་བྱ་སྟེ༔ ཞག་གསུམ་མམ༔ བདུན་ཕྲག་གཅིག་ཏུ་མི་ཚིག་གིས་བར་མ་ཆོད་པར་བཟླ༔ རྡོ་རྗེ་དང་པོ་སྒྲུབ་དུས་སྟེགས་དཀར་པོ་འབྲུ་ཚོམ་ཅན་གྱི་སྟེང་དུ་བཞག༔ ཞག་གྲངས་ཐེམས་ནས་ཡེ་དྷརྨ་བརྒྱ་རྩ་བརྒྱད་ཀྱིས་རབ་ཏུ་གནས་ཤིང་
174

106
ལྷ་ཆེན་སྐོར། གཉིས་བྱོན། ཚེ་བསྲིང་མན་ངག
ཤིས་པ་བརྗོད༔ མེ་ཏོག་འཐོར༔ དར་རས་དྲི་མ་མེད་པས་དྲིལ༔ རྡོ་རྗེའི་དབུས་སུ་བསྲུང་བྱ་གསལ་བཏབ༔ ནང་གཞུག་གི་སྔགས་མགོ་མཇུག་མ་ལོག་པར་འཆང་བར་བྱའོ༔ དེས་ནི་དགོས་ཆེད་ཐམས་ཅད་འགྲུབ་བོ༔ ཨོ་ཊི་ཡ་ནའི་སློབ་དཔོན་པདྨ་འབྱུང་
ནས་ཀྱི་མན་ངག་ལས་ཇི་ལྟར་བྱུང་བ་བཞིན་ལ་ལག་ལེན་གྱིས་བརྒྱན་ཏེ་ལས་རབ་རྩལ་གྱིས་བཀོད་པ་ཤིན་ཏུ་དགེ་བར་གྱུར་ཅིག༔ མངྒ་ལཾ
175

106
གཏེར་ ལས་རབ་རྩལ་གྱི་གསུང༌། གསར།
176